CELEX: C2006/121/04
Language: fi
Date: 2006-05-20 00:00:00
Title: Asia C-87/06: Ennakkoratkaisupyyntö, jonka Juzgado de lo Social nro 3, Valladolid on esittänyt  14.2.2006  — Vicente Pascual García v. Confederación Hidrográfica del Duero

20.5.2006   
            
            
               FI
            
            
               Euroopan unionin virallinen lehti
            
            
               C 121/2
            
         Ennakkoratkaisupyyntö, jonka Juzgado de lo Social nro 3, Valladolid on esittänyt 14.2.2006 — Vicente Pascual García v. Confederación Hidrográfica del Duero
   (Asia C-87/06)
   (2006/C 121/04)
   Oikeudenkäyntikieli: espanja
   Ennakkoratkaisua pyytänyt tuomioistuin
   Juzgado de lo Social nro 3, Valladolid
   Pääasian asianosaiset
   
      Kantaja: Vicente Pascual García
   
      Vastaaja: Confederación Hidrográfica del Duero
   Ennakkoratkaisukysymykset
   
               1)
            
            
               Onko yhdenvertaisen kohtelun periaatteen — jonka nojalla kielletään kaikki syrjintä iän perusteella ja joka vahvistetaan perustamissopimuksen 13 artiklassa ja direktiivin 2000/78 (1) 2 artiklan 1 kohdassa — vastaisena pidettävä sellaista kansallista lainsäädäntöä (yleisen eläkeiän täyttymiseen liittyviä työehtosopimusmääräyksiä koskevan lain nro 14/2005 ainoan siirtymäsäännöksen 1 momenttia), jonka mukaan sellaiset työehtosopimuksilla vahvistetut, pakollista eläkkeelle siirtymistä koskevat ehdot ovat päteviä, joissa edellytetään ainoastaan sitä, että työntekijä on saavuttanut yleisen eläkeiän ja täyttänyt maksuperusteisen vanhuuseläkkeen saamiseksi Espanjan valtion sosiaaliturvajärjestelmää koskevissa säännöksissä vahvistetut edellytykset, kun taas myöhemmin neuvoteltujen työehtosopimusten osalta, yrityksen irtisanoessa työntekijän tämän iän perusteella, irtisanomisella on oltava myös työvoimapoliittiset tavoitteet?
               Jos edelliseen kysymykseen vastataan myöntävästi:
            
         
               2)
            
            
               Velvoittaako yhdenvertaisen kohtelun periaate — jonka nojalla kielletään kaikki syrjintä iän perusteella ja joka on vahvistettu perustamissopimuksen 13 artiklassa ja direktiivin 2000/78 2 artiklan 1 kohdassa — tämän tuomioistuimen kansallisena tuomioistuimena olemaan soveltamatta nyt käsiteltävänä olevassa asiassa edellä mainitun, lain nro 14/2005, siirtymäsäännöksen 1 momenttia?
            
         
      (1)  Yhdenvertaista kohtelua työssä ja ammatissa koskevista yleisistä puitteista 27 päivänä marraskuuta 2000 annettu neuvoston direktiivi 2000/78/EY (EYVL L 303, s. 16)